text: Lokale byggerier skiller sig ud blandt verdens bedste
  14 december 2017 kl. 15.09
  Tre ud af fire danske byggerier, der er nomineret til verdens bedste, ligger i Sydvestjylland.
  Borgere, besøgende og bygherrer kan godt være stolte i Blåvand, Ribe og Vester Vedsted.
  For tre ud af fire danske byggerier, der er nomineret til verdens bedste i 2018 af anerkendte RIBA, The Royal Institute of British Architects, ligger her i området.
  I Ribe kan Kannikegaarden, der er tegnet af Lundgaard & Tranberg Arkitekter, glæde sig over nomineringen. Det samme gælder for Vadehavscenteret i Vester Vedsted, hvor Dorte Mandrup står bag tegningerne. Den sidste nominering i Sydvestjylland er designet af BIG (Bjarke Ingels Group). Det er Tirpitz i Blåvand.
  Den eneste danske nominering udenfor Sydvestjylland går til Mærsk Tower i København. Det har C.F. Møller Architects tegnet.
  Du kan se alle de nominerede i hele verden på et kort på RIBAs hjemmeside.
  